ททท. แถลงข่าวเปิดตัวเส้นทางท่องเที่ยว “Unseen New Series” ภาคตะวันออกเฉียงเหนือ กระตุ้นการเดินทางท่องเที่ยวในอีสาน
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) แถลงข่าวเปิดตัวเส้นทางท่องเที่ยว " Unseen New Series" ภาคตะวันออกเฉียงเหนือ ซึ่งเป็นส่วนหนึ่งของโครงการ 25 Unseen New Series ของ ททท.  โดย ททท. ได้คัดเลือกแหล่งท่องเที่ยวอันชีนไทยแลนด์เวอร์ชันใหม่ จำนวน 25 แหล่งท่องเที่ยวจากทั่วประเทศ นำมาเป็นจุดขายใหม่ทางการท่องเที่ยวเพื่อกระตุ้นให้เกิดการเดินทางท่องเที่ยวภายในประเทศเพิ่มมากขึ้นสำหรับแหล่งท่องเที่ยว Unseen New Series ในภูมิภาคตะวันออกเฉียงเหนือ ประกอบไปด้วย 5 แหล่งท่องเที่ยว ได้แก่ โรงไฟฟ้าลำตะคองชลภาวัฒนา จังหวัดนครราชสีมา ,  พญานาค 3 พิภพ จังหวัดมุกดาหาร , ภูพระ จังหวัดเลย , หอโหวด จังหวัดร้อยเอ็ด และโลกของช้าง จังหวัดสุรินทร์นางสาวฐาปนีย์ เกียรติไพบูลย์ กล่าวว่า ททท. มีโครงการ "Unseen New Series" เพื่อเป็นแคมเปญชวนเที่ยวเมืองไทย เป็นการชวนไปสัมผัสกับเมืองไทย ในมุมที่เราอาจจะไม่เคยเห็นมาก่อน ผ่านแหล่งท่องเที่ยว 25 แห่งของแต่ละภูมิภาค ซึ่งมีทั้งแหล่งท่องเที่ยวธรรมชาติ และแหล่งท่องเที่ยวที่มนุษย์สร้างขึ้น (Man Made) โดยโรงไฟฟ้าลำตะคองชลภาวัฒนา กฟผ. ก็เป็น 1 ใน 5 แหล่งท่องเที่ยวที่ได้รับการคัดสรรให้เป็นแหล่งท่องเที่ยว Unseen ที่โดดเด่นของภาคอีสาน เป็นที่ตั้งของ "เมืองลอยฟ้า" (อ่างพักน้ำบนเขายายเที่ยง) ซึ่งถูกกล่าวขานว่าเป็นจุดชมวิวหมื่นล้านที่สวยที่สุดแห่งหนึ่งของไทย รวมถึงเป็นที่ตั้งของ "เมืองใต้พิภพ" (อุโมงค์โรงไฟฟ้าใต้ดิน) ที่อยู่ลึกไปใต้ผิวดินกว่า 1.5 กิโลเมตร ใช้เป็นแหล่งผลิตกระแสไฟฟ้า โดยการสูบน้ำจากเขื่อนลำตะคองไปเก็บไว้ที่อ่างพักน้ำบนเขายายเที่ยง นับเป็นจุดเช็คอินที่ไม่เหมือนใครนอกจากนี้ ภายในงานยังมีการพาผู้สื่อข่าว และตัวแทนบริษัทนำเที่ยว เข้าร่วมกิจกรรมเปิดตัวชุมชนท่องเที่ยวภาคอีสาน โดยร่วมกิจกรรมชุมชนท่องเที่ยวเขายายเที่ยง ได้แก่ กิจกรรมปลูกาลอยฟ้า ชมเขาเควสตา และผาชันนายสมชาย ชมภูน้อย ผู้อำนวยการภูมิภาคภาคตะวันออกเฉียงเหนือ ททท. กล่าวว่า กิจกรรมชุมชนท่องเที่ยวภาคอีสาน เป็นส่วนหนึ่งของโครงการส่งเสริมการท่องเที่ยวชุมชนเชิงสร้างสรรค์ (Creative Tourism) ซึ่งริเริ่มโดย ททท. เพื่อให้นักท่องเที่ยวได้ทำความรู้จัก เรียนรู้และทดลองทำกิจกรรมที่น่าสนใจกับเจ้าของพื้นที่ ซึ่งผลประโยชน์ที่จะได้รับก็คือ นักท่องเที่ยวได้เรียนรู้จากประสบการณ์จริงของปราชญ์ชาวบ้าน เกิดความรักความผูกพันต่อวิถีความเป็นอยู่ของสถานที่ที่ได้ไปเยือน รวมทั้งพัฒนาศักยภาพของตนและเกิดแรงบันดาลใจใหม่ๆ จากการเดินทางท่องเที่ยว ในทางกลับกันการใช้เวลาเพื่อทำกิจกรรมในแต่ละแหล่ง ย่อมส่งผลให้เกิดการพักค้างที่นานขึ้น เกิดการใช้จ่าย ในการประกอบกิจกรรมมากขึ้นและกระจายรายได้นั้นไปสู่ระดับสังคมและชุมชนท้องถิ่นอย่างแท้จริงสำหรับชุมชนท่องเที่ยวภาคอีสานประกอบไปด้วย 5 ชุมชน ได้แก่ ชุมชนท่องเที่ยวเขายายเที่ยง จังหวัดนครราชสีมา , ชุมชนบ้านชีทวน จังหวัดอุบลราชธานี , ชุมชนบุ่งสิบสี่ จังหวัดชัยภูมิ , ชุมชนภูปาเปาะ จังหวัดเลย และชุมชนบ้านเดื่อ จังหวัดหนองคาย ททท. คาดว่า การจัดกิจกรรมดังกล่าวจะสามารถกระตุ้นการเดินทางท่องเที่ยวภายในภูมิภาคภาคตะวันออกเฉียงเหนือได้อย่างต่อเนื่องในช่วงฤดูกาลท่องเที่ยวนอกจากนี้ ยังเป็นการกระตุ้นให้เกิดการกระจายตัวของนักท่องเที่ยวชาวไทยไปสู่พื้นที่รอง ลดการกระจุกตัวของนักท่องเที่ยวในเมืองหลัก สอดคล้องกับนโยบายส่งเสริมการท่องเที่ยวเมืองรองของ ททท. รวมทั้งสร้างการรับรู้ภาพลักษณ์ของภูมิภาคภาคตะวันออกเฉียงเหนือในมุมมองใหม่บนพื้นฐานของเศรษฐกิจสร้างสรรค์ (Creative Economy) กล่าวคือการส่งเสริมวัฒนธรรมท้องถิ่นอันเป็นอัตลักษณ์ของชาวอีสาน ที่ผสมผสานระหว่างภูมิปัญญาชาวบ้านที่มีมา ตั้งแต่บรรพบุรุษกับวิถีชีวิตของคนยุคใหม่ตามแคมเปญ "Cool Isan" ของ ททท.